Ментор за всеки ученик! ABLE Mentor подкрепя учениците в кариерния им избор. - България Дарява
Ментор за всеки ученик! ABLE Mentor подкрепя учениците в кариерния им избор.
България Дарява / Ментор за всеки ученик! ABLE Mentor подкрепя учениците в кариерния им избор.
by	Николай Николов
Сдружение Асоциация на българските лидери и предприемачи
BG45 UNCR 7000 1520 9092 08
ABLE Mentor вече 6 години подкрепя ученици в гимназиален курс да развиват потенциала си. 6 години означават неспирна работа на доброволци, благодарение на които имаме 12 реализирани сезона в 12 града и сме се докоснали до над 1500 участници.
Наш приоритет е да направим възможността ученици да работят с ментор достъпна за всеки в България, за да получат подкрепа в кариерния им избор след завършване на гимназия. Затова стартирахме първата подобна за България онлайн програма за менторство. В първото ѝ издание се включиха ученици от всички краища на България – Пловдив, Кюстендил, Бургас, Русе, Сливен, село Галиче, както и ментори от София, Копенхаген, Милано и Дъблин. Сезонът е с продължителност 3 месеца и се провежда в онлайн среда с помощта на технически средства. Екип от на тридесет доброволци осъществява и координира 10 уебинара, в рамките на които се провеждат обучения за менторство, презентационни умения, поставяне на приоритетни цели в живота и кариерно ориентиране, провеждани от водещи професионалисти. Всеки сезон завършва с видео презентации от участниците, които представят работата си по време на програмата.
За реализирането на следващ сезон в онлайн формат имаме нужда от финансова подкрепа в размер на 4000 лв. Средствата ще помогнат за провеждане на кампания за набиране на участници и техническо обезпечаване. В него ще участват нови 30 ученици, които ще получат насоки за кариерния си избор от своите ментори.
София 1000, ул. Сердика №20, ет.2
nnikolov@ablebulgaria.org Дари тук
Мисията на ABLE e да развива активно гражданското общество, да вдъхновява лидерство и да разпространява предприемаческата култура в България. За последните 7 години членове на организацията са стартирали успешно редица проекти – ABLE Council Leaders, Leaders Talk, Leadership.bg и две последователни години регионалните финали на Central European Startup Awards. Един от най-успешните и дългосрочни проекти на Асоциацията на българските лидери и предпиемачи е ABLE Mentor. ABLE Mentor се стреми да насърчава всички тези ценности сред учениците и да култивира проактивното и отговорно общество в България. Нашата мисия е да подкрепяме учениците да развиват потенциала си, за да виждаме вдъхновени млади хора, които действат.